Aud Schønemann

Aud Schønemann, gift Aud Pande-Rolfsen, (født 13. november 1922, død 30. oktober 2006) var en norsk skuespillerinne.

Biografi 
Hennes foreldre var skuespillerne August Schønemann (1891–1925) og Dagmar Kristensen (1901–1987). Hun var gift med skuespiller og NRK-medarbeider Jan Pande-Rolfsen (1922–2002) fra 1948. Sammen hadde de sønnen Pål Pande-Rolfsen.

Schønemann debuterte tidlig i norsk sceneliv, men er mest kjent for rollene som Valborg Jensen i filmene om Olsenbanden og som «Modern» (Magnhild Fleksnes) til Marve Fleksnes i tv-serien Fleksnes. Schønemann er den kvinnelige skuespillerinnen som har spilt i flest norske filmer, nærmere femti filmer. I senere år spilte hun blant andre den godtroende syersken Margit i Fredrikssons fabrikk, sammen med blant andre Elsa Lystad, Anne Marie Ottersen og Brit Elisabeth Haagensli. Hun spilte Sigrid Skau i serien Nr. 13.

Hun ga stemme til rollefiguren «enkefru Engelschøn-Glad» i radioprogrammene som bygget på Kjell Aukrusts Flåklypa-univers, og spilte samme rolle da programmene om Flåklypa Radio fortsatte på TV. Enkefru Stengelføhn-Glad var hallodame i Flåklypa Radio, og hadde den særegenheten at hun ikke kunne uttale L-lyden. Sitt eget etternavn uttalte hun eksempelvis som «Engenschøn-Gnad».

Schønemann spilte dessuten talerollen som bestyrerinnen i Ola Isenes populære innspilling av Genser'n te'n Johansen (melodi: Bjarne Amdahl, tekst:Reidar Anthonsen) (RCA Victor NA 1069) i 1959. Willy Andresens kvintett akkompagnerte. Hun gjentok rollen på Trøste og Bæres album Full pakke (Tylden & Co.) (1992).

Aud Schønemann ble i 2003 rammet av et hjerneslag, og mistet taleevnen. Hun kom seg aldri igjen og tilbrakte sine siste år på Uranienborghjemmet. Hun ble bisatt fra Vestre krematorium i Oslo 9. november 2006.

Priser og utmerkelser 
 Teaterkritikerprisen 1968/69
 Leif Justers ærespris 1992
 Oslo bys kulturpris 1997
 Amandakomiteens Ærespris 1997
 Hedersprisen under Komiprisen 2001
 St. Hallvard-medaljen 2002
 Ridder av 1. klasse av St. Olavs Orden 1993
En statue av Schønemann laget av Nina Sundbye ble avduket av Oslos ordfører Fabian Stang utenfor Oslo Nye Teater 21. oktober 2010.

Film & TV

Filmografi 
 
  – Kontordame
  – Frøken Thorsen
  – Mirakel, hushjelp
  – Frk Stjernholm
  – Dame på sykehus
 
  – Dame som jobber på hotell
  – Frk. Sukksstad
  – Sykepleier
  – Drabantbyborger
  - Frk. Mikkelsen
  – Hildur Sofie f. Evensen
  – Nelly
  – Valborg
  – Lilly Hansen
  – Gjertrud (Oles mor)
  – Valborg
  – Bankopplysningsdame
  – Valborg
  – Valborg
  – Modern
  – Valborg
  – Valborg
  – Sorenskriverfruen
  – Valborg
  – Valborg
  – Valborg
  – Valborg
  – Valborg
  – Valborg
  – Valborg
  – Passasjer på Tangviks båt
  – The Movie – Margit
  – Valborg

TV 
  – Modern (1 episode)(NRK)
  – Modern (2 episoder)(NRK)
  – Modern (1 episode)(NRK)
  – Modern (6 episoder)(NRK)
  – Modern (4 episoder)(NRK)
  – Modern (5 episoder)(NRK)
 1990 – 1993 – Fredrikssons fabrikk – Margit (18 episoder)(NRK)
  – Modern (1 episode)(NRK)
  – Fru Skau (NRK)
  – Fru Skau (NRK)
  – Fru Skau (NRK)
  – Modern (NRK)

Referanser

Eksterne lenker 
 Aud Schønemann i Scenewebarkivet
 Fanside på facebook
 

Norske skuespillere
Skuespillere i Olsenbanden-filmer
St. Hallvard-medaljen
Amandakomiteens Ærespris
Personer fra Oslo
Personer begravet på Vestre gravlund
Norske komikere
Riddere av 1. klasse av St. Olavs Orden
Norske teaterfolk